recursal/SuperWikiNEXT-32B huggingface dataset:
אין לבלבל עם אין לבלבל ערך זה עם הערך "אלכסנדר ליטוויננקו".

**אולכסנדר ולרייביץ' ליטוויננקו** (נולד ב-27 באפריל 1972 בקייב, אוקראינה הסובייטית, ברית המועצות) הוא מדינאי אוקראיני, המזכיר הנוכחי (מאז 26 במרץ 2024) של המועצה לביטחון לאומי ולהגנה של אוקראינה, הגוף האמון על מדיניות הביטחון הלאומי והגנת המדינה המייעץ לנשיא אוקראינה.

בעבר היה ראש סוכנות הביון האוקראינית.

ביוגרפיה
--------

בשנים 1994–1998 שירת כקצין בכיר ומומחה ראשי במינהל הראשי לתקשורת ממשלתית של שירות הביטחון האוקראיני. באותן שנים התחנך באקדמיית שירות הביטחון הפדרלי של רוסיה. בשנים 1998–2005 מונה ליועץ בכיר, ראש מחלקה, סגן מנהל מחלקה וסגן ראשון למנהל המכון הלאומי למחקרים אסטרטגיים.

לאחר מכן בשנים 2005–2007 שימש כראש מחלקה, חבר ועדת המומחים במחלקה לביטחון המדינה של המועצה לביטחון לאומי והגנה. במסגרת תפקידו קודם בשנת 2007 למשרת סגן ראש מחלקת מידע ותמיכה אנליטית של שירות הביטחון של אוקראינה. משרה שמילא עד 2009. לאחר מכן במשך כשנה, 2009–2010, היה יועץ למנהל המכון לבעיות ביטחון לאומי במועצה לביטחון לאומי והגנה. בשנים 2010–2014 היה סגן מנהל המכון הלאומי למחקרים אסטרטגיים.

מ-4 באפריל 2014 עד 13 באוגוסט 2019 שימש כסגן מזכיר המועצה לביטחון לאומי והגנה של אוקראינה. מ-13 באוגוסט 2019 עד 23 ביולי 2021 שימש כמנהל המכון הלאומי למחקרים אסטרטגיים ורכש את אמונו של הנשיא וולודימיר זלנסקי כמומחה בכיר לענייני מודיעין, שמינה אותו בקיץ 2021 לעמוד בראש שירות ביון החוץ של אוקראינה, סוכנות הביון הממשלתית. הוא פרופסור במכון ליחסים בינלאומיים על שם טאראס שבצ'נקו והאוניברסיטה הלאומית של קייב (1998–2007, 2010–2014).

הערות שוליים
------------

1. ↑  "УКАЗ ПРЕЗИДЕНТА УКРАЇНИ №303/2021 "Про призначення О.Литвиненка Головою Служби зовнішньої розвідки України"" (באוקראינית). Офис Президента Украины. 2021-07-23. ארכיון מ-2021-07-23. נבדק ב-2021-07-23.
2. ↑  Константин Гончаров (2021-07-23). "Зеленский сменил руководителя Службы внешней разведки". УНИАН. ארכיון מ-2021-07-23. נבדק ב-2021-07-23.
3. ↑  Виктория Полякова (2021-07-23). "Зеленский назначил Александра Литвиненко главой внешней разведки Украины". РБК. ארכיון מ-2021-07-23. נבדק ב-2021-07-23.

|  |  |
| --- | --- |
| בקרת זהויות עריכת הנתון בוויקינתונים | 
* GND: 141091061
* ISNI: 0000 0000 7893 4541
* LCCN: n99041296
* RERO: 02-A018397340
* SUDOC: 148126510
* VIAF: 59146331826718690839
* WorldCat (עם VIAF): 59146331826718690839

 |
**איזידור שר**, משנת 1907 **גונדוש,** (בהונגרית: **Scheer Izidor**; ‏1860 – אגר, 2 בפברואר 1930) היה בנאי אמן, אדריכל יהודי-הונגרי.

ביוגרפיה
--------

איזידור שר נולד במשפחה יהודית כבנם של גוטליב שר ושל הרמין שטיין. הוא למד באוניברסיטה הטכנית של וינה, ומ-1892 פתח משרד אדריכלות עצמאי בבודפשט. הוא תכנן בתי דירות רבים, חנויות כלבו, אך גם מפעלים.

### קריירה

לעיתים קרובות עבד עם האדריכל יוז'ף פישר, ובית שטאפנברג שבמרכז העיר, שנבנה בשנת 1904 הוא עבודתם המשותפת של השניים ברחוב פיארישטה 6. הוא גם השתתף בתחרויות אדריכלות חשובות: בשנת 1898 השתתף במכרז תכנון של בית הכנסת בליפוטווארוש עם לאסלו ואגו ועם יוז'ף ואגו (צפון רובע 5 מרכז העיר). בית הכנסת לא נבנה לבסוף מסיבות תקציביות. בשנת 1928 הוא היה אחד האדריכלים ההונגרים הבודדים שהשתתפו בתחרות הבינלאומית של ארמון האומות בז'נבה (בצרפתית: **Palais des Nations**; באנגלית: **Palace of Nations**). בשנת 1895 הוא עדיין תכנן בסגנון היסטוריסטי את בית ברוכשטיינר היפה. מאוחר יותר ברחוב יושיקה 2 פינת רחוב צ'נגרי את הבית הפינתי כבר תכנן בסגנון אר נובו בשנת 1903.

### קבורה

קברו נמצא בבית הקברות היהודי ברחוב קוזמה (3 / J-67-6a).

לקריאה נוספת
------------

* קפ-טר: רחוב האיוש 41.
* מחאה בלתי נראית: איזידור שר
* אדריכלות הונגרית

קישורים חיצוניים
----------------

ויקישיתוף מדיה וקבצים בנושא **איזידור שר** בוויקישיתוף

הערות שוליים
------------

1. ↑  A Belügyminisztérium 1907. évi 54398. sz. rendelete. MNL-OL 30794. mikrofilm 545. kép 2. karton. Névváltoztatási kimutatások 1907. év 53. oldal 1. sor.
2. ↑  Halálesete bejegyezve az egri állami halotti akv. 42/1930. folyószáma alatt.
פירוש נוסף ערך זה עוסק במנחה היתולי בטקסים יהודיים. אם התכוונתם לסיפור קצר מאת אייזק אסימוב, ראו בדחן (סיפור קצר).
**בַּדְחָן** הוא כינוי ושם תואר למי ששימשו כמנחים היתוליים בטקסים יהודיים, חגים וימי מועד אחרים. הבדחנים היו מעין אמנים נודדים, שהיו נוסעים מעיירה לעיירה ומכפר לכפר, מקהילים את הקהל ומשעשעים אותו בדברי בדיחה, בחרוזים ובשירים, הטפות מוסר היתוליות ועוד.

אמנות הבדחן, יותר מאמנויות אחרות, כמעט וכלתה עם השמדת יהדות מזרח אירופה בשואה, ולא התאוששה לאחריה.

מעמד הבדחן
----------

הבדחנים הראשונים נזכרו כבר בסוף ימי הביניים, במאה השלוש עשרה והארבע עשרה. דמות הבדחן התפתחה בהשפעת דמות הליצן (או ליצן חצר) האירופית, כמקבילה יהודית לה.

מעמד הבדחן הלך והתפתח בקהילות ישראל במזרח אירופה, והוא קנה לו כלים אמנותיים מגוונים, דקלום והצגה, אלתור, וזימרה ועוד. בתחילה, כונו הבדחנים 'לצים' או 'גחכנים', אולם בהמשך, בעקבות השיפור במעמדם, כונו בדחנים. בנוסף, נדרשה מהם שליטה מופלאה בטקסטים היהודיים על כל צורותיהם. במאתיים השנים האחרונות שלפני השמדת יהדות מזרח אירופה, הפכו הבדחנים למנחים ולמנהלי הטקסים היהודיים; חופות ולידות, בריתות ופדיונות, טקסי חג הפורים ועוד, נוהלו על ידי הבדחנים, בלוויית תזמורת כליזמרים או בשירה עצמית.

ברוב המקרים היו הבדחנים אנשים עניים ופשוטים, ועל פי רוב כדי למצוא פרנסה הם נאלצו לנדוד מעיר לעיר כדי למצוא את פרנסתם. למרות זאת, היו גם בדחנים בעלי מעמד ועשירים. לעיתים נודו הבדחנים על ידי רבני ונכבדי הקהילה, וזאת משתי סיבות עקריות: בשל עוניים של רוב הבדחנים, הנכבדים היו מושא לעגם וצחוקם; וכמו כן היו רבנים שהתנגדו לשימוש ההומוריסטי שעשו לעיתים הבדחנים בפסוקי תורה או גמרא.

בדחנים ידועים
-------------

הבדחן היהודי המפורסם ביותר היה "הרשל'ה מאוסטרופולי", ובדחן ידוע נוסף הוא מוטקה חב"ד.

אליקום צונזר (צונזער; 1835–1913), יליד וילנה, נחשב לגדול הבדחנים של המאה התשע עשרה וראשית המאה העשרים, והוא מאפיין את דמות הבדחן במיטבה. צונזר חיבר עשרות שירים בחרוזים והתאים להם לחנים משלו, שהיה מאלתר לפי טעם הקהל ודרישתו. בעת שמשוררי ההשכלה הראשונים שקדו על שירה עברית שקולה, מנויה וחרוזה, שורר אליקום צונזר את שיריו בלשון יידיש עממית. שלושה דורות של יהודים שרו את שיריו, פיזמו את פזמוניו והתענגו על הלחנים שלו.

אליקום צונזר השכיל לשלב בפזמוני הבדחנות שלו משלים עממיים, מוסר השכל חכם וביקורת חברתית נוקבת. כל החברה היהודית, מכל המעמדות, נהתה אחר יצירתו העממית. והמשורר איציק מאנגר הגדירו כ"הבדחן הגדול, עתרת-תפארת של כל החתונות, מטיף המוסר הגדול וחורז החרוזים הנפלא אשר לעמך ישראל".

בתרבויות שונות מקובלים דמויות בדיוניות של בדחנים ששימשו בסיפורי עם בלבד, כמו ג'וחא בארצות ערב וואן דר מרווה בהולנד.

כיום
----

בשנים האחרונות רואה הבדחנות עדנה, ובקהילות חסידיות קמים דורות חדשים של בדחנים מוכשרים המופיעים בעיקר בחתונות ובסעודות שבע ברכות, ומשמחים את הקהל בדרך כלל בשפת היידיש.

על פי רוב, הגראמער משמש גם כבדחן, אך ישנם אנשים שמקצועם הוא בדחנות. הבולטים שבהם הם יענקל מילר ממונסי (ניו יורק) ויעקב צוקר מבני ברק.

ראו גם
------

* ליצן חצר
* גראמער
* רב פורים

לקריאה נוספת
------------

* אריאלה קרסני, **הבדחן**, הוצאת אוניברסיטת בר-אילן, 1998.

קישורים חיצוניים
----------------

ויקישיתוף מדיה וקבצים בנושא **בדחן** בוויקישיתוף
בוטרלטר הולנדיים באיווה
**בוטרלטר** או בתרגום **אות הולנדית** (בהולנדית:**banketstaaf**, **banketletter**, **boterletter** ו- **letterbanket**) היא סוג של מאפה.

מאפיינים
--------

המאפה מוכן בדרך כלל באמצעות תערובת קמח, ביצים וחמאה או בצק עלים כבסיס וממולא בממרח שקדים (או פרסיפן), מאובקים בסוכר ומעוצבים בצורת "S" או אות אחרת. מרציפן, משחת שקדים שהוכנה עם קמח שקדים ודבש או סוכר, משמשת לעתים כמלית. לבוטרלטר מרקם נקבובי או אוורירי ומתקלף. 

המאפה עוצב במקור "לראשי התיבות של שם המשפחה". כיום, הצורה הנפוצה ביותר של המאכל בארצות הברית היא האות "S". בוטרלטר מוגש כפינוק במהלך דצמבר, ובמיוחד בסינטרקלאס ב-5 בדצמבר בהולנד, כמו כן במהלך כמה פסטיבלים בארצות הברית.

אטימולוגיה
----------

שם המאפה הוא גרסה מקוצרת של המילה ההולנדית banketletter. המאפה עשוי להיקרא על ידי הולנדים גם banketstaven, boterletter ו-letterbanket.

היסטוריה
--------

### הולנד

בהולנד נוהגים לאכול בוטרלטר בסינטרקלאס ב-5 בדצמבר, שם הם מעוצבים בראשי התיבות של בני המשפחה. 

### ארצות הברית

#### איווה

בוטרלטר הוכנס לארצות הברית על ידי מהגרים הולנדים, ומקורו בפלה, איווה (אנ') אשר נוסדה ב-1845 על ידי "פליטים דתיים הולנדים". מאפי הבוטרלטר הם פינוק נפוץ ב"פסטיבל הצבעונים" (אנ') השנתי בפלה, איווה, ומכינים אותם התושבים המקומיים שמוכרים אותם בשווקים, בתחנות דלק ובכנסיות מקומיות שונות. הם נמכרים כל השנה במאפיות הולנדיות.

#### מישיגן

בוטרלטר שהוכן עם שוקולד נאכל באופן מסורתי כחלק מהפעילויות במהלך "פסטיבל החורף ההולנדי" בהולנד, מישיגן (אנ').

לקריאה נוספת
------------

* המטבח ההולנדי
* רשימת מנות שקדים
* רשימת מאפים
* בנקט (מאפה) (אנ')

קישורים חיצוניים
----------------

ויקישיתוף מדיה וקבצים בנושא **בוטרלטר** בוויקישיתוף

הערות שוליים
------------
**בירנברוט** (בגרמנית: **Birnbrot**; מילולית: "לחם אגסים" או **Birnweggen**; מילולית: "לחמנית אגסים") הם מאפה מסורתי שמקורו בשווייץ עם מילוי של אגסים מיובשים. המאפים קיימים ברחבי שווייץ והווריאציות הפופולריות כוללות את "בינדנר בירנברוט" (Bündener Birnbrot) מקנטון גראובינדן, "גלארנר בירנברוט" (Glarner Birnbrot) מקנטון גלרוס, "טוגנבורגר בירנברוט" (Toggenburger Birnbrot) מטוגנבורג ו"לוצרנר בירנווגן" (Luzerner Birnweggen) מלוזרן.

תיאור
-----

מלבד אגסים מיובשים המילוי מכיל גם צימוקים, אגוזי מלך ופירות יבשים אחרים כמו תפוחים או תאנים. המילוי מתובל בנוסף בפירות מסוכרים, כוסברה, קינמון, כוכב אניס, אניס, ציפורן וסוג כלשהו של אלכוהול.

בירנווגן
ההבדל בין בירנברוט לבין בירנווגן טמון בדרך ההכנה והשכיחות הגיאוגרפית: מכינים את הבירנברוט על ידי ערבוב המילוי עם בצק ומקיפים את המילוי שהוכן כך במעטפת של בצק שמרים ואילו בירנווגן מכינים על ידי פיזור המילוי על יריעת בצק שמרים ורידודו כמו רולדה. בירנווגן פופולרי במרכז שוויץ וניתן למצוא את הבירנברוט במזרח שוויץ קרוב ליד הרי האלפים.

הווריאציות של טוגנבורג וגלרוס הן שמבשלים וצורבים מעט את האגסים לפני ערבובם עם שאר המרכיבים. בגראובינדן האגסים מושרים בברנדי אגסים או מי ורדים המעניקים טעם אגסים מובחן יותר.

היסטוריה
--------

במקור המאכל היה וריאציה של לחם לאיכרים שהאריכה והגדילה את שמירת החיטה היקרה עם פירות יבשים. בגראובינדן, ניתן למצוא וריאציות מקומיות הכוללות כמות גדולה יותר של בצק לחם ואינן עטופות בבצק שמרים.

כיום זהו מאפה פופולרי בסביבות חג המולד וערב השנה החדשה ויש כמה מנהגים סביבו. לדוגמה, באנגדין (אנ') בנות נותנות לחברת הכיתה האהובה עליהן בירנברוט ב-26 בדצמבר ובתמורה מוזמנות לטיול במזחלת. למרות זאת, הוא זמין לאורך כל השנה בשווייץ דוברת הגרמנית והוא נאכל עם חמאה וגבינה מלאת טעם ביחד עם שתיית תה או כמאכל פיקניק למטיילים או לגולשי סקי.

לקריאה נוספת
------------

* רשימת מאפים
* המורשת הקולינרית של שווייץ

קישורים חיצוניים
----------------

ויקישיתוף מדיה וקבצים בנושא **בירנברוט** בוויקישיתוף

הערות שוליים
------------
אין תמונה חופשיתאין תמונה חופשית
**יוסי הרי**, הידוע גם בשם הבמה **מיסטר הרי**, הוא זמר־יוצר ישראלי.

ביוגרפיה
--------

הרי פרץ לתודעה כאשר השיר "אל תשכחי אותנו", שכתב והלחין, יצא לרדיו כתקליטון וזכה להצלחה רבה. השיר יצא בסוף דצמבר 1979, ובתחילת אפריל 1980 הגיע למקום הראשון במצעד השבועי של רשת ג'. בתום השנה העברית הגיע למקום ה־12 במצעד הפזמונים תש"ם של התוכנית "מקום בצמרת" באותה תחנה. באותה שנה נכלל שיר אחר של הרי: "מעולם לא זרחו לי הכוכבים" בביצועו של גיל רן, באלבום "סולו ראשון | פרויקט הכישרונות הצעירים", שהוציא המפיק המוזיקלי סולו יורמן (אולפני טריטון). באותו תקליט קובצו שירים מקוריים של יוצרים שהיו אז אלמוניים (ובהם פבלו רוזנברג). 

בעקבות הצלחתו של "אל תשכחי אותנו" הוציא הרי סינגלים נוספים לרדיו שזכו להצלחה, כגון "ראיתי את עינייך", "כל העיר צוחקת עלי", "הלכנו בעקבות השמש" ו"או לה לה". אלה נכללו באלבומו הראשון, "אל תשכחי אותנו!!!", שיצא בדצמבר 1980. אילן וירצברג, שעיבד את "אל תשכחי אותנו" וניגן ב"סולו ראשון", היה המעבד המוזיקלי של מרבית השירים באלבום, ונוסף אליו השתתפו בהקלטות נגנים אחרים שניגנו באותו פרויקט, כמו אלון הלל, שלמה חממי ומאיר ישראל בתופים, מוטי דיכנה ומיקי שביב בבס, גיל דור וחיים רומנו בגיטרות ועוד. 

ב־1983 הוציא הרי את הסינגל "מה קורה לך בייבי", שזכה להצלחה ברדיו. ב־1984 יצא "הייתה לי גברת הייתי אדון", שהצליח ברדיו גם הוא. בקיץ 1987 הוציא לרדיו את "הורה עבודה", שעיבד גרי אקשטיין. השיר לא זכה להצלחה, ובעקבות זאת דעכה הקריירה המוזיקלית של הרי. 

בשנות השמונים שימש הרי תקופה קצרה מדריך בכפר הנוער דוד רזיאל.

קישורים חיצוניים
----------------

* יוסי הרי, באתר שירונט
* יוסי הרי, באתר MOOMA (בארכיון האינטרנט)
* סמדר שילוני, אל תשכחו אותו, באתר ynet, 25 במאי 2005
* אתר למנויים בלבד רז שכניק, אל תשכחו אותו, באתר "ידיעות אחרונות", 29 באוקטובר 2018
**DayZ** הוא מוד עולם פתוח מרובה משתתפים מסוג אימה-הישרדות שפותח על ידי דין הול למשחק היריות של שנת 2009 - ARMA 2 ולחבילת ההרחבה שלו ששוחררה ב-2010 - ARMA 2: Operation Arrowhead.

המוד ממקם את השחקן במדינה הפוסט-סובייטית צ'רנארוס (Chernarus), בה וירוס לא ידוע הפך את תושביה לזומבים. כשורד עם אספקה מוגבלת, השחקן חייב לחפש אחר אספקה כגון אוכל, מים, כלי נשק וציוד רפואי כשהוא הורג או נמנע מזומבים ואנשים אחרים במאמץ לשרוד את אפוקליפסת הזומבים.

משחקיות
-------

DayZ מנסה לתאר תרחיש ריאליסטי, עם סביבה בעלת השפעות שונות על השחקן. שחקן עלול לקבל שבר בעצמותיו מנזק חוזר ונשנה לרגליו, להיכנס להלם ממארבים בלתי צפויים, ללקות בזיהומים מזומבים או משחקנים חולים, או אפילו להיתעלף בפתאומיות עקב לחץ דם נמוך. צימאון ורעב חייבים להיות תחת טיפול מתמיד על ידי מציאת מזון בערים או בטבע, כשלטמפרטורת הגוף תפקיד מפתח נוסף בהישרדותו של השחקן. המשחק מתרכז בהישרדות וביסוד האנושי של אפוקליפסת זומבים על ידי הכרחת השחקן להתייחס לצרכים האנושיים הבסיסיים כמו צימאון, רעב ומחסה. יסודות שמכריחים את השחקן להיתרכז במטרות מיידיות לפני שהוא יכול לשקול אסטרטגיות ארוכות טווח.

המחבר של BuzzFeed, רוסל ברנדום, טען ש-DayZ הוא דוגמה ייחודית בז'אנר משחקי התפקידים ההמוניים ברשת בנתינת הכוח לשחקנים לפגוע אחד בשני, והחופש בצורה שבה יעשו זאת, כשהוא (ברנדום) ציטט שחקן שתיאר זאת כ"סיפורם של האנשים". המוד הושווה על ידי טינה אמיני מ-Kotaku למתים המהלכים וההתמקדות על האינטראקציות בין השחקנים כשהם מתמודדים עם מצבם הנואש, לשחקנים של DayZ המוכרחים להתמודד עם קשיים בצורות דומות המוזכרות הן בקומיקס, והן בסדרת הטלוויזיה.

צוין ש-DayZ מספק תובנה להתנהגותם של אנשים כשהם מתמודדים עם משברים אמיתיים, המדמים ניסויים מפוקחים הדומים באופיים. ביקורות בנושא כוללות מבחנים אמיתיים, שבהם המשתתפים לא מגיבים בצורה שבה היו מגיבים במציאות כי חייהם לא באמת מאוימים. על אף שהמשחק מכוון כלפי אנוכיות עוינת ותחרותית, שחקנים רבים נכנסים למשחק עם תפיסות ועדיפויות משלהם.
גישות וחוויות מגוונות אלה במשחק מצביעות על שאפילו במערכת אשר תאורטית אמורה לקדם היגיון ואנוכיות, אנשים מתפקדים בצורות לא צפויות. כמו כן הועלה כי זה פוסל את הרעיון שכאוס הוא מטרה המגדירה מאפיין של המערכת, ולא כי השחקנים הם אלה שמגדירים את המאפיינים.

קבלה
----

DayZ זכה לשבחים רבים במדיית הגיימינג בעקבות יסודות עיצוב חדשניים שיושמו במשחק כשאתרי הביקורות Kotaku ו-Eurogamer מתארים את המשחק כמשחק הזומבים ככל הנראה הטוב ביותר שנעשה אי פעם, IGN קוראים למשחק משחק המחשב הכי פופולרי בעולם ארבעה חודשים לאחר שחרורו, וכש-PC Gamer אומרים שזהו אחד הדברים הכי חשובים שקרו ל-PC גיימינג ב-2012, כמו כן אחד מחמשת משחקי האימה הכי מפחידים אי פעם.

המוד הגיע למיליון שחקנים בארבעת החודשים ב-6 באוגוסט 2012. הוא אחראי לכך שהמשחק ARMA 2 בן השלוש שנים נכנס לטבלת המשחקים הנמכרים ביותר בסטים למשך יותר משבעה שבועות, כשברוב הזמן עמד בראש הטבלה, ולכך שיותר מ-300,000 עותקים נמכרו תוך חודשיים משחרור המשחק.

דין הול הכריז בעבר כי התכנון הוא לשחרר גרסה עצמאית של המשחק (Standalone) עד סוף שנת 2012, אך הפיתוח עוכב בשל מאורעות שונים, בהם מעצרם של שניים מחברי הקבוצה המפתחת של המשחק על ידי ממשלת יוון באשמת ריגול (השניים שוחררו בערבות ב-15 בינואר 2013), ולבסוף שוחררה הגרסה העצמאית ב-16 בדצמבר 2013.

קישורים חיצוניים
----------------

* 

* אתר האינטרנט הרשמי של DayZ (באנגלית)
* האתר הרשמי של המוד
* DayZ, באתר PCGamingWiki (באנגלית)
מימין - מייסד ומנכ"ל הקריה האקדמית אונו רנן הרטמן, שר החינוך לשעבר גדעון סער, נשיא המדינה ראובן (רובי) ריבלין וראש העיר קריית אונו ישראל גל, בוועידת "חינוך עכשיו". 22 באוגוסט 2017.
**רנן הרטמן** (נולד ב-9 באוקטובר 1969) הוא מקים הקריה האקדמית אונו והמנהל הכללי שלה. 

בנוסף הרטמן אב ל-4 הדי הרטמן הבכור בן ה-24 נדב חייל קרבי בן ה-22 תמיר הרטמן הכדורגל נוער בן ה-13 ועמרי הרטמן בן ה-10 ובנוסף הרטמן נשוי כה 14 שנים לריבה הרטמן לבית מושקוביץ

ביוגרפיה
--------

רנן הרטמן נולד בקנדה, בנם הצעיר של פרופ' דוד הרטמן וברברה הרטמן. לרנן הרטמן ארבעה אחים: הרב ד"ר דניאל הרטמן, נשיא מכון שלום הרטמן, פרופ' טובה הרטמן, דבורה כץ ופרופ' עדינה מאיר הרטמן, ראש החוג לריפוי בעיסוק באוניברסיטה העברית בירושלים.

בשנת 1971 עלה הרטמן עם משפחתו לישראל והיא התיישבה בירושלים. שירת כקצין בחיל השריון. בגיל 25 קיבל תואר בוגר במשפטים מאוניברסיטת בר-אילן.

בשנת 1995, בהיותו בן 26, הקים הרטמן את הקריה האקדמית אונו, המכללה הלא מתוקצבת הגדולה בישראל, שבה לומדים למעלה מ-15 אלף סטודנטים בחמישה קמפוסים (חיפה, ירושלים, אור יהודה, קריית אונו ונתניה), בתחומי המשפט, מנהל עסקים מקצועות בריאות, חינוך מדעי הרוח, ספורטתרפיה ומוזיקה. מאז הקמתה הוא משמש כמנכ"ל המכללה.

הרטמן יזם הקמת קמפוס ראשון בישראל למגזר החרדי באור יהודה ובירושלים, בו למדו למעלה מ-3,000 בוגרים. הקמפוס החרדי זכה ב"אות גלובס".

בשנת 2014 נחקר באזהרה ברשות המסים, בחשד לרישום כוזב של העסקת עובדת במכללה. בעקבות זאת הוטל עליו תשלום כופר בסך 55,000 ש"ח, בנימוק ש"סייע לאחר ללא הצדק סביר לקבל שכר כוזב בשנים 2010 – 2012 בסך של כ-550,000 ש"ח".

קישורים חיצוניים
----------------

ויקישיתוף מדיה וקבצים בנושא **רנן הרטמן** בוויקישיתוף
* מנכ"ל הקריה האקדמית רנן הרטמן - ביוגרפיה, באתר הקריה האקדמית אונו, 3 בפברואר 2016
* אלאן רוזנבאום, ‏What is Ono Academic College's secret to success?, באתר Jerusalem Post, ‏13 בינואר 2022.
* נתי טוקר, מייסד הקריה האקדמית אונו: "האליטה של גוש דן לא רוצה את החלשים", באתר TheMarker‏, 24 בדצמבר 2010
* רנן הרטמן - מייסד ומנכ"ל האקדמית אונו, בארוץ יוטיוב של רדיו חיפה

**מכּתביו**:

* מדינה רב תרבותית חייבת לשמור על קמפוסים חרדיים, באתר ynet, 15 ביוני 2016
* חשבון נפש ישראלי לשנה החדשה, באתר ynet, 22 בספטמבר 2015
* מיהו ישראלי, ידיעות אחרונות, 7 במרץ 2013

הערות שוליים
------------

1. ↑   רנן הרטמן- דברי פתיחה ביקור הרמטכ"ל בקמפוס החרדי, סרטון באתר יוטיוב
2. ↑  ספיר פרץ, ‏הזוכה ב"אות גלובס": הקריה האקדמית אונו-הקמפוס החרדי, באתר גלובס, 7 ביוני 2010
3. ↑  גור מגידו ושי ניב, ‏הפקולטה למדעי הפיקציה?, באתר גלובס, 26 במרץ 2015
4. ↑  החלטות ועדות הכופר ברשות המיסים שנת 2019, באתר רשות המיסים, 10 במרץ 2019
**חאנין** (בערבית: **حانين**) היא עיירה בלבנון הממוקמת בנפת בינת ג'ביל בדרום לבנון. העיירה נמצאת על רכס הרים בגובה של 670 מטרים מעל פני הים.

האוכלוסייה המשוערת היא כ-3,000 איש. הוא מכיל כמה מונומנטים עתיקים, כמו מעיין המים המפורסם וכמה חורבות מתקופת האימפריה הרומית. כמו כן בכפר ישנו מקדשו של שיח' חסן אל-חניני, שהיה משפטן, מלומד ומשורר. הוא מונה למופתי של ג'בל אמל בימי פח'ר. אל-דין ובזמן שלטונו של אל-ג'זאר בעכו כתב יצירות דתיות ופואטיות רבות.

לפי אדוארד הנרי פאלמר השם חאנין בא משם פרטי. עם זאת, לשם יש שורשים שמיים-ערביים, שפירושו "רחמים". יש הסבורים שמקור השם הוא ארמית סורית, ופירושו "מקום עתיק הרוס".

היסטוריה
--------

בשנת 1875, ויקטור גרן מצא בכפר 250 תושבים מתואלים.

בשנת 1881 מפת הקרן לחקר ארץ ישראל תיארה את המקום כך: "כפר קטן, בנוי מאבן עם כ-100 מוסלמים, נמצא על קצה הרכס הסלעי עם כרמים ואדמה לעיבוד מקור המים ממעין חנין בעמק לְהַלָן."

הם ציינו עוד: "הכפר כנראה אתר עתיק הסלע שמדרום לכפר נחצב לבורות מים קברים עם צד וקצה על לוקלי קוקים ; סרקופגים או קברים מכוסים במכסה שטוח על פני השטח; ברכות להחזקת מי גשמים; בתי בד וגת במספרים ניכרים, כולם חצובים בסלע. אין בכפר בנייה עתיקה, אלא בפתחו של בור מים עצום, שבו הקשתות העגולות התומכות בגלגל לשאיבת המים עשויות להיות עתיקות. קצת במורד הגבעה בדרום-מזרח יש כמה סרקופגים חתוכים מהסלע ; מדרגות מובילות בצד המערבי אל אחת מהן; ישנם חריצים למכסים שיתאימו אליהם, אבל בכל המקרים אלה חסרים ; כנראה היו להם רכס וידיות בארבע הפינות, כפי שנצפה לעיתים קרובות במקומות אחרים."

בשנת 1920, חאנין נשרפה ונבנתה מחדש. העיירה חנין תמכה במהפכה הפלסטינית מאז מלחמת העצמאות ואירחה בשטחה פליטים פלסטינים

ב-16 באוקטובר 1976, בעת מלחמת האזרחים בלבנון, העיירה נכבשה על ידי כוחות צד"ל בתמיכת צה"ל. כ-9 בני אדם נהרגו. העיירה נהרסה, ואנשיה נאלצו לעזוב את בתיהם.

חאנין נבנתה מחדש בתמיכתה של כווית ובחסות ראש הממשלה נביה ברי. מועצת העירייה שלה מורכבת מ-12 חברים והמועצה הבחירה שלה מורכבת מחבר אחד.

קישורים חיצוניים
----------------

ויקישיתוף מדיה וקבצים בנושא **חאנין** בוויקישיתוף

הערות שוליים
------------

1. 1 2 3 4 5  Wikiwand - حانين, Wikiwand
2. ↑  Wikiwand - حانين, Wikiwand
3. ↑  Palmer, 1881, p. 72
4. ↑  "أصل تسمية بلدة حانين". *bintjbeil-um.gov* (בערבית). 13 באפריל 2012. `{{cite web}}`:  (עזרה)
5. ↑  Guerin, 1880, p. 121
6. ↑  Conder and Kitchener, 1881, SWP I, p. 201
7. ↑  Conder and Kitchener, 1881, SWP I, p. 223
**רֶ֫ג'וֹ אֵמִ֫ילְיָה** היא אחת מתשע הנפות של מחוז אמיליה-רומאניה שבצפון איטליה. עיר הבירה של הנפה היא רג'ו אמיליה.

שטחה של הנפה כ-2,292 קמ"ר ואוכלוסיית הנפה, נכון לשנת 2017, 531,942 תושבים. בנפה ישנן 42 קומונות.

היסטוריה
--------

בנפה נמצאת טירת קנוסה ההיסטורית, רכושה של הרוזנת מטילדה, מרקיזת טוסקנה. זה המקום שבו התרחשה ההליכה לקנוסה של היינריך הרביעי, קיסר האימפריה הרומית הקדושה.

נציגי הרשויות החופשיות של רג'ו, מודנה, בולוניה ופרארה נפגשו בסלה דל טריקולורה (אנ') של רג'ו אמיליה בשנת 1797 כדי להכריז על הרפובליקה צ'יספדנה, תוך אימוץ דגל שלושת הצבעים ירוק-לבן-אדום כדי לייצג את הרפובליקה החדשה שלהם שהוקמה; מאוחר יותר הוא אומץ בשנת 1848 כדגל הלאומי.

חינוך
-----

 אזור כפרי טיפוסי בנפת רג'ו אמיליה
ארבע פקולטות של אוניברסיטת מודנה ורג'ו אמיליה (אנ') ממוקמות ברג'ו אמיליה. הפקולטה להנדסה וחקלאות הוקמה ברג'ו אמיליה ב-1998, ואחריה הפקולטות למדעי התקשורת ולמדעי החינוך. 

גישת רג'ו אמיליה לחינוך לגיל הרך הוקמה על ידי בתי הספר של רג'ו אמיליה לאחר מלחמת העולם השנייה והיא ידועה בכל העולם, בהיותה אחת המערכות המתקדמות ביותר כיום. הגישה פותחה בהשראת התיאוריות של מאלגוצי, ברונר, ויגוצקי, דיואי, פיאז'ה וגארדנר.

ספורט
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להזכיר את הקבוצות.
בנפה יש פעילויות ספורט ענפות: טורנירי כדורסל וטניס ומשחקי כדורגל בכיכובה של קבוצת הכדורגל ההיסטורית פרימה דיוויזיה.

קישורים חיצוניים
----------------

ויקישיתוף מדיה וקבצים בנושא **רג'ו אמיליה** בוויקישיתוף
* 

* אתר האינטרנט הרשמי של רג'ו אמיליה

הערות שוליים
------------

1. ↑  "Provincia di Reggio Emilia". *Comuni-Italiani.it*.
2. ↑  University of Modena and Reggio Emilia (UNIMORE), Brief History of the University, Accessed 10 July 2011.
3. ↑  "Italy - AC Reggiana 1919 - Results, fixtures, squad, statistics, photos, videos and news - Soccerway". *soccerway.com*.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557243605171
* GND: 4474122-4
* LCCN: n80001035
* MusicBrainz: b712346a-2c00-4cc8-9c09-7dfc4954ee91
* NKC: ge260033
* SUDOC: 027302989
* VIAF: 167860892
* WorldCat: lccn-n80001035

 |
**מין מחוץ לנישואים** מתרחש כאשר אדם נשוי מקיים יחסי מין עם אדם שאינו בן זוגו או בת זוגו. 

תרבויות רבות רואות בצעד זה בגידה או ניאוף שנתפסים כלא-מוסריים, ואף כפשע המחייב ענישה, לעיתים חמורה עד כדי עונש מוות, או כעילה לפירוק הנישואים. כאשר אחד מבני זוג נשואים מקיים יחסי מין מחוץ לנישואים בהסכמת בן הזוג האחר, צעד זה קרוי פוליאמוריה.

התורה קובעת עונש מוות על ניאוף. הביטוי "ניאוף" מתייחס לאישה נשואה המקיימת יחסי מין עם גבר שאינו בעלה. עונש המוות חל על האישה הבוגדת וגם על הגבר הנואף איתה. ככתוב בתורה: "וְאִישׁ אֲשֶׁר יִנְאַף אֶת אֵשֶׁת אִישׁ, אֲשֶׁר יִנְאַף אֶת אֵשֶׁת רֵעֵהוּ, מוֹת יוּמַת הַנֹּאֵף וְהַנֹּאָפֶת" (ספר ויקרא, פרק כ', פסוק י'). על פי מסכת סנהדרין, עבירת ניאוף היא אחת מהעבירות עליהן חייבים ארבע מיתות בית דין; דין הנואף והנואפת באותה תקופה היה חנק. חטאו של גבר נשוי המקיים יחסי מין עם אישה (לא נשואה) שאינה אשתו חמור פחות.

קישורים חיצוניים
----------------

ויקישיתוף מדיה וקבצים בנושא **מין מחוץ לנישואים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00564989
* TDVİA: fuhus

 |
מצב כדור הארץ יחסית לשמש בשני ימי ההיפוך. בדצמבר חצי הכדור הדרומי זוכה גם בשעות אור רבות יותר, וגם בזווית גבוהה יותר של השמש, לכן שם שיא הקיץ, ולהפך בחצי כדור הצפוני. ביוני המצב מתהפך.
**נקודת ההיפוך הקיצית** או **נקודת ההיפוך של יוני** או **יום ההיפוך של חודש יוני**, הידוע גם בשם **ההיפוך הצפוני**, הוא אירוע נקודת ההיפוך המתרחש בכל שנה, לרוב ב -21 ביוני, אך עשוי להשתנות ביום קדימה או אחורה, על פי הלוח הגרגוריאני.

בחצי הכדור הצפוני, יום ההיפוך של חודש יוני הוא נקודת ההיפוך הקיצית, ואילו בחצי הכדור הדרומי הוא נקודת ההיפוך החורפית.

ציון הדרך האסטרונומי הזה מצוין במקומות שונים בכדור הארץ, בין היתר בסטונהג' שם מתכנסים מאמינים של דת המתיימרת להזכיר את הדתות הפגניות שאנשיהן אכלסו את אזור סטונהנג' לפני אלפי שנים. לפי המסורת נבנה האתר העצום הזה כדי לציין את ימי ההיפוך.

שעות חושך
---------

במחצית הראשונה של השנה, השמש נמצאת במיקום גבוה בשמים, ובמחצית השנייה של השנה השמש נמצאת במיקום נמוך יותר. ב־21 ביוני השמש נמצאת בנקודה הגבוהה ביותר בחצי הכדור הצפוני, לכן בחצי הכדור הצפוני זהו היום הארוך ביותר בשנה והלילה הקצר ביותר, כך ששעות החושך הן מקסימליות. בחצי הכדור הצפוני נהוג לציין יום זה כיום הראשון של הקיץ.

אורך היום בסמוך לנקודת ההיפוך הקיצית
------------------------------------

בירושלים, היו ב-22 ביוני 2020 כ-14:13:28 שעות אור, מהזריחה ב-05:33 ועד לשקיעה ב-19:47.

הטבלאות הבאות מכילות מידע על אורך שעות האור ב 22 ביוני, בסמוך לנקודת ההיפוך הקיצית בחצי הכדור הצפוני ונקודת ההיפוך החורפית של חצי הכדור הדרומי (נקודת ההיפוך של יוני). המידע נלקח מהאתר של המכון המטאורולוגי הפיני ב-22 ביוני 2015, ומכמה אתרי אינטרנט אחרים.

קישורים חיצוניים
----------------

ויקישיתוף מדיה וקבצים בנושא **נקודת ההיפוך הקיצית** בוויקישיתוף

הערות שוליים
------------

1. ↑  אבי בליזובסקי, ‏נקודת היפוך הקיץ – שיעור קצר באסטרונומיה, באתר "הידען", 20 ביוני 2011
2. ↑  דוד פולישוק, מטר הג'מינידים וההיפוך החורפי, במדור "מדע במבט-על" באתר של מכון דוידסון לחינוך מדעי, 30 בנובמבר 2017
3. ↑  לוח שמש בירושלים, באתר timeanddate.com
4. ↑  Sää Helsinki - Ilmatieteen laitos, www.ilmatieteenlaitos.fi
5. ↑  Current Local Time in Perth, Western Australia, Australia, www.timeanddate.com (באנגלית)
6. ↑  Sunrise and sunset times in São Paulo, www.timeanddate.com (באנגלית)

ראו גם
------

* נקודת ההיפוך החורפית
בן אדם עולה על המדרגותאמון עצמי
**אמון עצמי** או הערכה עצמית הוא מונח בפסיכולוגיה המתאר בן אדם שיש לו מטרה אחת או מספר מטרות, והוא השיג אותן בגלל שהוא אינו ויתר והמשיך לאמין בעצמו. אבל לפעמים אנשים רבים אינם משיגים את המטרות, או שזה בגלל שהם נכשלו או בגלל שהם אינם מצליחים.

ציטוטים על הערכה עצמית ואמון עצמי
---------------------------------

קיים ציטוט "כישלון הוא תבלין הכרחי להצלחה", אותו יצר טרומן קפוטה. הציטוט זה אומר שלפעמים אפשר להכשל במטרה. קיימים עוד ציטוטים שקשורים לאמון עצמי ולהערכה עצמית (כגון: הציטוט "לאדם לא יכול להיות נוח בלי האישור שלו עצמו" שיצר אותו מארק טוויין. הציטוט "האמן בעצמך! זהו תנאי הכרחי להצלחה" שיצר אותו ויליאם הזליט).

הפוסט "פקפוק-עצמי לעומת אמון-עצמי"
----------------------------------

הפוסט ששמו "פקפוק-עצמי לעומת אמון-עצמי" נוצר בתוך האתר "שיטת מוח מדויק", בתוך הפוסט כתוב "שקיעה בפקפוק עצמי היא משהו שבני אדם עושים על בסיס יומי. מחשבה או הרגשה אחת של חוסר ערך עלולה להפוך לכדור שלג של שתי מחשבות, לאחר מכן שלוש, ומבלי שתרגישו, תמצאו את עצמכם מתפלשים בתהום של רחמים עצמיים."

הפוסט עוסק בנושא "פקפוק-עצמי", פקפוק עצמי זה כשאדם אינו מסוגל לאמין ביכולתו ונכשל ברגע מסוים.

ספרו של נתנאל ברנדן "The Six Pillars of Self-Esteem"
----------------------------------------------------

ספרו של נתנאל ברנדן "The Six Pillars of Self-Esteem" (בעברית: "ששת העמודים של הערכה עצמית") ממליץ כמה דברים שאפשר לעשות כדי שיהיה בנו את הערכה עצמית, ויש כמה טיפים טובים שבאמת יעזרו לגלות בנו את הערכה עצמית. הספר יצא לאור בשנת 1994 וזה ספר עזרה עצמית.

הכישלונות והאמון עצמי
---------------------

יש לא מעט אנשים בעולם שבעזרת האמון עצמי והערכה עצמית יכלו להשיג בחייהם המון, כגון:

* אלברט איינשטיין - סבל מכך שמוריו אמרו שהוא לא ישיג כלום, סבל מכינוים של מעריצותיו, לא הצליח לדבר עד גיל 4 ובסוף הפך לפיזיקאי, תסריטאי ומתמטיקאי מפורסם.
* מייקל ג'ורדן - כשהיה בבית ספר תיכון יצאה מנבחרת כדורגל שלו, נעל את עצמו בחדרו ובכה. בסוף הפך לכדורגלן מפורסם.
* וולט דיסני - פוטר כעיתונאי בגלל "שאין לו דמיון ואין לו רעיונות מקוריים". הפך ליוצר מיקי מאוס וזוכה של 22 פרסי אקדמיה.
* וולפגנג אמדאוס מוצרט - הוא הודח כמוזיקאי חצר על ידי אציל שכינה את האופרה הידועה שלו נישואי פיגרו כ"רועשת מדי". הפך לאחד ממוזיקאים הכי מפורסמים בעולם.

#### המסקנה

כל אחד ואחד מאיתנו יכול להתקל במכשולים שונים שיקשו עלינו, אבל הכי חשוב לא לוותר ולמשיך לנסות ולנסות עד שנצליח. כגון וולט דיסני שאמרו "שאין לו דמיון ואין לו רעיונות מקוריים" אבל בסוף הצליח להפוך ליוצר מיקי מאוס וזוכה של 22 פרסי אקדמיה, כי היה בו אמון עצמי והערכה עצמית כולל גם שהוא לא ויתר והמשיך לנסות.

איש עסקים נכשל בעבודה, ופניו מאוכזבות.כישלון

הערות שוליים
------------

1. ↑  כישלון – ויקיציטוט, באתר he.wikiquote.org
2. ↑  הערכה עצמית – ויקיציטוט, באתר he.wikiquote.org
3. ↑  אמון – ויקיציטוט, באתר he.wikiquote.org
4. ↑  פקפוק-עצמי לעומת אמון-עצמי - שיטת מוח מדוייק, ‏2022-08-03
5. ↑  Shest stolpov samootsenki | WorldCat.org, search.worldcat.org (באנגלית)
6. ↑  אלברט איינשטיין - חיפוש ב-Google, באתר www.google.com
7. ↑  *כשלונות מפורסמים*, נבדק ב-2024-02-03
8. ↑  לירון לייבו, כישלונות מפורסמים: 7 אנשים שלא ידעו מה זה לוותר, באתר חדקרן בית השראה, ‏2021-03-11
"**שיר בבוקר בבוקר**" (ידוע גם בשם "פתאום קם אדם" על פי מילותיו הראשונות) הוא שיר שכתב המשורר אמיר גלבע. את השיר הלחינו גידי קורן ושלמה ארצי, ואת העיבוד חיבר ירון גרשובסקי. הביצוע המפורסם ביותר הוא של שלמה ארצי שביצע את השיר בפסטיבל הזמר והפזמון 1973, והגיע למקום השני.

רקע
---

השיר נכתב על ידי המשורר אמיר גלבוע, ויצא לאור בספר שיריו השלישי "שירים בבוקר בבוקר" המרכז שירים שכתב בשנים 1950 - 1952. גידי קורן ושלמה ארצי הלחינו אותו, והשיר השתתף בפסטיבל הזמר והפזמון שהתקיים בסימן חצי יובל למדינת ישראל. כשקורן וארצי הלחינו את השיר הם לא ביקשו את רשותו של המשורר גלבוע. עם זאת, גלבע לא הביע הסתייגות מביצוע השיר בפסטיבל הזמר והפזמון. מחברי השירים לתחרות נקראו לכתוב שירים ברוח חצי יובל למדינה, כשבמקום הראשון זכה השיר "את ואני נולדנו בתש"ח", בביצוע עדנה לב.

השיר נכלל באלבום "אומרים ישנה ארץ" של שלמה ארצי. הוא דורג במקום השלישי במצעד הפזמונים העברי השנתי של קול ישראל, ובמקום החמישי במצעד של גלי צה"ל.

"שיר בבוקר בבוקר" נחשב באופן לא רשמי לאחד מהמנוני המחאה החברתית של שנת 2011. שלמה ארצי ביצע את השיר באחת מן ההפגנות הגדולות שהתקיימו במסגרת המחאה.

תוכן השיר
---------

השיר מדבר על תקומת העם היהודי בארצו והתלכדותו כעם, באמצעות הדגמת תהליך העובר על אדם יחיד המתעורר לפתע משנתו ומתחיל ללכת. ההליכה היא סמל לשינוי שחל בעם היהודי.

גרסאות כיסוי
------------

* בשנת 2004 הקליטו האחים צנחני גרסת כיסוי לשיר במסגרת התכנית "כוכב נולד".
* בשנת 2007 הקליטה להקת הגרובטרון גרסת כיסוי לשיר.
* בשנת 2011 הקליטה שלישיית מה קשור גרסה לשיר, שהיוותה את הפתיח לתוכנית הטלוויזיה בכיכובה "עם סגולה" לעיבוד שחיבר טל פורר.

קישורים חיצוניים
----------------

* סרטון השיר "שיר בבוקר בבוקר" באתר יוטיוב
* מילות השיר "שיר בבוקר בבוקר" באתר שירונט
* אתר למנויים בלבד אילן ברקוביץ', פתאום קם אדם ומרגיש ואז התופים תך תך תך, באתר הארץ, 4 באוקטובר 2023

הערות שוליים
------------

1. ↑  אמיר גלבע (1917–1984), באתר לקסיקון הקשים לסופרים ישראלים
2. ↑  עופרה עופר אורן, פתאום קם אמיר גלבוע בבוקר ומרגיש כי הוא עם ומתחיל ללכת, באתר Xnet‏, 19 בנובמבר 2016
3. ↑  תעודת זהות, באתר תרבות יהודית ישראלית
חליל האהבה פלוטה ד'אמור מכסף טהור לונדון אנגליה 1923
**פלוטה ד'אמור** (בעברית: **חליל אהבה** באיטלקית: flauto d'amore, בגרמנית: Liebesflöte) הוא חליל מיוחד במשפחת חלילי הקונצרטים המערביים, בעל צלילים A ♭ ,A או B ♭ והוא בינוני. בגודלו בין חליל הקונצרט המודרני C לחליל האלט ב-G. לפעמים הוא נחשב כחבר המצו-סופרן של משפחת החליל. ונקרא לפעמים גם חליל טנור.
חליל ד'אמור נחשב כלי נגינה ממשפחת החלילים שתופס את מקומו של המצו-סופרן, אם כי לפעמים הוא מכונה "חליל הטנור". זהו כלי טרנספוזיציה, ב-A או B♭, לחתוך טון או שליש מינורי מתחת לחליל הרגיל; זהו גודל הביניים של חליל בין חליל הקונצרט הרוחבי הידוע ב-C לבין חליל האלט הנרחב יותר. דגמים מודרניים נבנים לעיתים רחוקות ובכל מקרה רק על פי בקשה מפורשת.

הוא ארוך ב-100-205 מ"מ (4–8 אינץ') מחליל הקונצרט ומנגן שני מז'ור, שליש מז'ור או שליש מז'ור מתחת לחליל C הסטנדרטי. מספר מכשירים אלו שרדו. מלבד אורכם, הם אינם שונים בשום צורה מחליל הקונצרט; קוטר הקדום והתכה זהים.

"כאשר זמר האופרה ג'וזפה ורדי הלחין את האופרה אאידה להופעה בקהיר מצרים בשנת 1871, הוא הגה את 'הריקוד המצרי הקדוש' והגמר של המערכה הראשונה, כמנוגנת על ידי קבוצה של שלוש חלילים ď amour, ושלושה חלילים כאלה נבנו במיוחד במילאנו באיטליה. בביצועים של אופרה זו של ימינו, המוזיקה של ה**פלוטס אמאור** מוקצית בדרך כלל לכלי נגינה אחרים.

קישורים חיצוניים
----------------

ויקישיתוף מדיה וקבצים בנושא **פלוטה ד'אמור** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 7604962-0
* MusicBrainz: 3decd8ad-623a-482f-a8e5-27e2450e75c7

 |
**בית ספר הידידים של רמאללה** (באנגלית: **Ramallah Friends School**) הוא בית ספר פרטי בשטח הרשות הפלסטינית הפועל בשני קמפוסים בערים רמאללה ואל-בירה. בית הספר לבנות נחנך ב-1869; בנייתו של בית הספר לבנים החלה ב-1901 ובית הספר נפתח ב-1918. בתי הספר נוסדו על ידי מסיונרים קוויקרים מארצות הברית.

שני הקמפוסים הם כעת מוסדות חינוכיים משותפים ולא מקיימים חינוך נפרד מגדרית. קמפוס אחד משמש כבית ספר יסודי והשני כבית ספר תיכון.

היסטוריה
--------

בית הספר נוסד על ידי אלי וסיביל ג'ונס, זוג קווייקרים שנשלחו לארץ ישראל בשנת 1867 כמיסיונרים חלוצים מטעם "אגודת מפגש הידידים בניו אינגלנד", במטרה להפיץ את "הבשורה" ו"לשרת את האנושות". בדרכם לארץ הקודש סיירו בבריטניה. בעת שהותם באנגליה, קוויקרים בריטים התעניינו מאוד במסעם, וכתוצאה מכך שני קוויקרים נוספים החליטו ללוות אותם, אלפרד לויד פוקס מאנגליה ואלן קלייר מילר מסקוטלנד. בזכות בני לוויה אלה, קוויקרים אנגלים נכנסו אחר כך לפעול בשיתוף פעולה עם חבריהם האמריקאים בהקמת מוסדות חינוך באזור רמאללה. בהמשך דרכם ערכו ביקור בן שלושה חודשים בביירות ובלבנון, שם ביקרו מוסדות חינוך נוצרים ויצרו קשרים עם מיסיונרים שפעלו באזור. אולם בריאותה של סיביל ג'ונס התרופפה, והיא נאלצה לשוב לאנגליה לתקופת החלמה. בשנת 1869 חידשו בני הזוג את השליחות המיסיונרית והגיעו עם משלחת מטעם הקוויקרים לירושלים באפריל אותה שנה.

בתחילת מאי 1869 הגיעה משלחת הקוויקרים לעיירה רמאללה, ושם הסתייעו במדריך ומתורגמן מקומי שהיה חניך בבית הספר של הבישוף סמואל גובאט בירושלים, הם סיירו בכפרים הסמוכים לרמאללה: ג'יפנה, אל-ג'אנייה,
עין עריכ ומקומות נוספים. לאחר סיוריהם ברמאללה ובכפרים שבנפתה, הם גילו עניין באזור. רמאללה במאה ה-19 הייתה עיר נוצרית מובהקת, והעדה המרכזית בה הייתה יוונית-אורתודוקסית אך כמעט לא הייתה בה מערכת החינוך, מקומה הגאוגרפי המרכזי של העיר, וכן תנאי האקלים הנוחים משכו אותם גם כן. והם פתחו את "בית ההכשרה לבנות ברמאללה" במבנה קטן בעיירה.

במהלך האינתיפאדה הראשונה נסגר בית הספר על ידי הרשויות הישראליות - כפי שהיה בכל בתי הספר ברמאללה - בשנים 1988 ו-1989, אך הוא נפתח מחדש לאחר האינתיפאדה.

במהלך האינתיפאדה השנייה שני טילים של צה"ל פגעו במבנה בקמפוס בית הספר באל-בירה.

תוכנית לימודים
--------------

בית הספר הציעה בעבר תוכניות לימודים שונות, הן בערבית והן באנגלית. החל משנת 2011, הוא מציע רק את תוכנית הלימודים של הבגרות הבינלאומית, קודם לכן הציע תוכנית לימודים למי שרוצה לגשת לבחינת ה-SAT האמריקאית. בנוסף בעבר נהג להציע תוכניות לימודים לבחינות ממשלתיות המקומיות ברשות, מבחן התאוג'יהי.

קישורים חיצוניים
----------------

ויקישיתוף מדיה וקבצים בנושא **בית ספר הידידים של רמאללה** בוויקישיתוף
* מפה על בסיס תצלום אויר בהפקת חיל ההנדסה המלכותי של צבא בריטניה, 1945 (באנגלית) עם סימון בית הספר (מס' 5 במקרא, גליון Ramalla and Al Bira)

* אתר האינטרנט הרשמי של בית ספר הידידים של רמאללה (באנגלית)

הערות שוליים
------------

1. ↑  ג'מאל עדוי, **הקוויקרים בפלשתינה: מפעלם החינוכי בשנים 1869 - 1948**, תל אביב, הוצאת רסלינג, 2017 - עמודים 48–52
2. ↑  ג'מאל עדוי, **הקוויקרים בפלשתינה: מפעלם החינוכי בשנים 1869 - 1948**, תל אביב, הוצאת רסלינג, 2017 - עמודים 56–57
3. ↑  עמירה הס, שני טילים של צה"ל פגעו בבי"ס של תנועה נוצרית ברמאללה, באתר הארץ, 15 בדצמבר 2001

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261332005171
* LCCN: no98076071
* VIAF: 123471820
* WorldCat: lccn-no98076071

 |
מדריכת טיסה בקנדה ותלמידה ליד מטוס ססנה 172
**קורס טייס** הוא קורס לימוד להטסת מטוס. מטרת הקורס היא רכישה וחידוד של מיומנויות אוויריות בסיסיות.

קורס טיס יכול להתבצע במסגרת סילבוס מובנה עם מדריך טיס בבית ספר לטיסה או כשיעורים פרטיים עם מדריך טיסה כל עוד מתקיימים כל הדרישות לתעודת הטייס.

בדרך כלל קורס טיס מורכב משילוב של שני חלקים:

* שיעורי טיסה במטוס או במאמן טיסה.
* שיעורי בית הספר לטיסה הניתנים בעיקר כהרצאה או שיעור בכיתה על ידי מדריך טיסה שבו נלמדת אווירונאוטיקה כהכנה לבחינות הסמכה בכתב ובעל-פה.

בתי ספר לטיסה בדרך כלל משכירים מטוסים לסטודנטים ולטייסים מורשים בתעריף שעתי. בדרך כלל, התעריף לשעה נקבע על ידי מד ההובס (אנ') או טיימר הטאצ' (אנ') של המטוס, לכן התלמיד מחויב רק כאשר מנוע המטוס פועל.

בית הספר העתיק ביותר לאימוני טיסה הוא בית הספר המרכזי לטיסה (אנ') של חיל האוויר המלכותי שהוקם במאי 1912 ב-Upavon (אנ'), בריטניה. בית הספר לטיסה אזרחית הוותיק ביותר שעדיין פעיל בעולם נמצא בגרמניה בווסרקופה (אנ').

רישיונות
--------

 ערך מורחב – **רישיון טיס**  
טייסים חייבים תחילה להוציא רישיון טייס הפרטי (PPL) (אנ'). לאחר מכן הם יכולים להתקדם לרישיון טייס מסחרי (CPL) (אנ'), ולבסוף לרישיון טייס לתחבורת תעופה (ATPL) (אנ').
לחלק מהמדינות יש רישיון טייס נפרד למטוסים קלים (אנ'), אך הוא אינו בינלאומי.

נדרשים רישיונות נפרדים לקטגוריות מטוסים שונות, כמו מסוקים ומטוסים.

 סימולטור רמה D המשמש להמרת סוג הרישיון
דירוג סוג (אנ') הוא התהליך שמבצע טייס כדי לעדכן את הרישיון שלו ולאפשר לו להטיס סוג אחר של מטוס. דירוג כיתה (אנ') הוא רישיון המכסה מספר מטוסים.

דירוג מכשירים (אנ') מאפשר לטייס לטוס תחת כללי טיסת מכשירים (IFR). דירוג לילה (אנ') מאפשר לטייס לטוס בלילה.

בישראל
------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בצבא הגנה לישראל מתקיים קורס טיס (צה"ל) מיוחד.

קישורים חיצוניים
----------------

ויקישיתוף מדיה וקבצים בנושא **קורס טיס** בוויקישיתוף

הערות שוליים
------------

1. ↑  "Handbooks & Manuals". *faa.gov*. נבדק ב-6 בפברואר 2016. `{{cite web}}`:  (עזרה)
2. ↑  "How it all Works: Learning to Fly". *www.aopa.org*. 2016-02-04. נבדק ב-2018-07-01.
3. ↑  "Here's What to Know About Aircraft Rentals and Wet vs. Dry Rates". *The Balance Careers* (באנגלית). נבדק ב-2018-07-01.
4. ↑  "Royal flying corps: Central Flying school". *Flight Archive*. Flight global. 1912-04-20. נבדק ב-2012-06-23.
5. ↑  *Federal Air Regulation*, vol. 61, US: GPO
6. ↑  Canada, Transport (2010-05-20). "1.0 Air Law". *Transport Canada* (בCanadian English). נבדק ב-2022-11-26.

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph369374

 |
**פול ואן רייפר** (באנגלית: **Paul K. Van Riper**; נולד ב-5 ביולי 1938) הוא גנרל אמריקאי יוצא חיל הנחתים של ארצות הברית אשר שימש כראש אגף המודיעין של חיל הנחתים. לאחר פרישתו נעשה למומחה לאסטרטגיה צבאית ולוחמת גרילה.

חיים מוקדמים ולימודים
---------------------

ואן רייפר נולד וגדל בעיירה בראונסוויל שבמדינת פנסילבניה.

קריירה
------

בשנת 1956 התגייס ואן רייפר לחיל הנחתים. הוא עבר הכשרה כלוחם ובשנת 1964 השלים קורס קציני חי"ר. לאחר מכן שירת כמפקד מחלקה בגדוד רגלים שבדיוויזיית הנחתים השנייה. ואן רייפר לחם ברפובליקה הדומיניקנית ולאחר מכן בשנת 1966, בעת מלחמת וייטנאם, שירת כיועץ צבאי לצבא דרום וייטנאם. ואן רייפר נפצע במהלך תקיפת עמדת מקלע בשדה אורז בקרבת סייגון. למרות פציעתו הכווין ואן רייפר אש סיוע אווירית עד להשמדת העמדה. בשנת 1969, והוא כבר מפקד פלוגה, הוביל התקפה כנגד יעד מבוצר. הוא עוטר בשני עיטורי כוכב הכסף על גבורתו. בהמשך שירת כמפקד הגדוד השני ברגימנט ה-7 של החיל ולאחר מכן על הרגימנט ה-4. לאחר מכן פיקד על דיוויזיית הנחתים השנייה. ואן רייפר שירת במלחמת המפרץ כקצין מטה בכוח המשלוח של חיל הנחתים. לאחר מכן שירת כראש אגף המודיעין של חיל הנחתים. בשנת 1997 סיים את שירותו ופרש לגמלאות.

### תרגיל המילניום

בשירות מילואים שימש ואן רייפר כמפקד "הכוח האדום" בתרגיל אתגר המילניום, אשר דימה את כוח האויב (מדינת מפרץ כלשהי) עמו נדרש "הכוח הכחול" (ארצות הברית) להתמודד. הכוח בפיקודו הצליח, כבר בימים הראשונים של התרגיל, לשגר כמות מאסיבית של טילים נגד ספינות (קרקע-ים וים-ים) נגד ספינות המלחמה האמריקאיות, בהן נושאות מטוסים, ובסופו של דבר הטביע 13 ספינות - זאת למרות שהכוח שמול רייפר היה חזק בלי כל יחס פרופורציונלי מבחינת נשק ויכולות מודיעיניות. 

ואן רייפר התמודד עם האיומים הימיים באמצעות שליחת סירות קטנות (כדוגמת סירות דיג או סירות גומי) לאזור של ספינות מלחמה מהכוח הכחול, וביצע התקפות קונבנציונליות והתאבדותיות כנגד כלי השיט. פעולה מוצלחת נוספת של ואן רייפר הייתה שליחת שליחים על אופנועים ליעדיהם על מנת למנוע מהכוח הכחול לנטר מסרים אלקטרוניים למיניהם. כלומר - שליחים אנושיים במסווה של אזרחים. 

בשל הצלחת הכוח בפיקודו הכתיבו מנהלי התרגיל לוואן רייפר כללי משחק חדשים במטרה לרסן את יכולותיו. בשל כך עזב ואן רייפר את התרגיל ומתח עליו ביקורת בתקשורת.

קישורים חיצוניים
----------------

ויקישיתוף מדיה וקבצים בנושא **פול ואן רייפר** בוויקישיתוף
* טום שנקר, אסטרגיית נחיל דבורים - בלב ים, באתר הארץ, 13 בינואר 2008.
* עמרי פדהצור, חשיבה יצירתית שיטתית בצבא, **מערכות** 443 (יוני 2012), עמ' 4–11.

הערות שוליים
------------

1. ↑  יוסי גורביץ, נאט"ו רוצה לפתח סים-אפגניסטן, באתר כלכליסט, 3 בפברואר 2009.
2. ↑  רן דגוני, ‏יחידות של כוחות משימה למבצעים מיוחדים של צבא ארה"ב נכנסות ויוצאות לעיראק זה יותר מחודש, באתר גלובס, 13 בפברואר 2003.
3. ↑  ג'יימס מאטיס, התוצאות השליליות של המבצעים מוכווני התוצאות, **מערכות** 426 (אוגוסט 2009), עמ' 71–66.
4. ↑  ויליאמסון מארי וריצ'רד הארט סינרייך, "**העבר כפתח דבר**", הוצאת מודן ומערכות, 2014, עמודים 50-53.
5. ↑  ויליאמסון מארי וריצ'רד הארט סינרייך, "**העבר כפתח דבר**", הוצאת מודן ומערכות, 2014, עמודים 54-57.
6. ↑  Valor awards for Paul K. Van Riper, מתוך אתר "Military Times".
7. 1 2  אריאל וישנה, ‏"אל תשכחו את קלאוזביץ", **השילוח**, גיליון 15, יוני 2019

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no99060906
* SUDOC: 135594022
* VIAF: 194072639
* WorldCat: lccn-no99060906

 |
"**נח**" הוא שיר שכתב יורם טהרלב, הלחין מתי כספי וביצעו כספי ולהקת שוקולד מנטה מסטיק. השיר יצא לאור בשנת 1974.

רקע
---

כספי באותה עת היה מנהלה המוזיקלי של שוקולד מנטה מסטיק. וכתב מנגינה אותה הגיש לפסטיבל הזמר והפזמון של 1974. את המנגינה הזאת כספי השמיע לטהרלב דרך הטלפון כאשר כספי סימן לטהרלב איפה כל שורה בשיר מתחילה ונגמרת. בהתחלה חשב להתחיל את השיר עם המילה "למה" אך התחרט לאחר שהבין שזאת מילה נפוצה, לאחר מכן חשב על "לילה". אבל החרוז היחידי שמצא היה לפיילה. וחשב שבגלל שמדובר במילה לועזית לא יקבלו אותה לפסטיבל. ואז בא לו הרעיון ל"נח". אותו כתב תוך 10 דקות, כאשר בשורות הארוכות הכניס רשימה של בעלי חיים, כולל בעלי חיים ימיים כמו השיבוטה.

השיר נכלל בתחרות פסטיבל הזמר והפזמון 1974. אף שלא זכה במקום הראשון הוא מהזכורים ממנו. השיר נכלל באלבום הבכורה של כספי. השיר לווה בנגינה של תזמורת ההקלטות של רשות השידור עליה ניצח יצחק גרציאני.

השיר מתכתב עם סיפור נח והמבול. הוא הגיע למקום הרביעי במצעד הפזמונים השנתי של קול ישראל.

ירדנה ארזי, חברת הלהקה, תיארה את השיר כך: "מתי כספי היה משוחרר טרי של להקת פיקוד הדרום אבל היה ברור שמדובר בגאון מוזיקלי. באותה שנה רוב השירים בפסטיבל התכתבו עם מלחמת יום הכיפורים ופתאום היה שיר במצב רוח אחר. עלינו בהופעה רעננה, עם העמדה שעשתה רותי הולצמן בחדוות חיים, שלוש בחורות עם בגדים מטורפים. לא עשו דברים כאלה בארץ. לא ניצחנו אבל דיברו למחרת על ההופעה שלנו".

השיר בספרי תווים
----------------

* מתי כספי, **ברית עולם**, עמ' 23, הוצאת י. שרברק, 1980. (הספר בקטלוג ULI)
* יאיר שרגאי (עורך), **לאוהבים את האביב: שירי יורם טהרלב**, עמ' 134, הוצאת משרד הביטחון, 1981. (הספר בקטלוג ULI)
* **פסטיבל הזמר הישראלי תשל"ד 1974**, עמ' 22, הוצאת נגן, 1974. (הספר בקטלוג ULI)
* תלמה אליגון-רוז (עורכת), **עכשיו שרים: שירים שטוב לשיר**, עמ' 168, הוצאת כנרת, 2003. (הספר בקטלוג ULI)

קישורים חיצוניים
----------------

* "נח" באתר של אקו"ם
* מילות השיר "נח", באתר שירונט
* מתי כספי - נח, סרטון באתר יוטיוב (אורך: 3:12)
* לדף השיר באתר הספרייה הלאומית

הערות שוליים
------------

1. ↑  מתי כספי - האלבום הראשון (האלבומים הגדולים מ-26:40 עד 28:45, באתר יוטיוב
2. ↑  רז שכניק, "כולם אמרו, הפעם תנצחי. הם טעו": הסיפורים מאחורי השירים של ירדנה ארזי, באתר ynet, 25 בספטמבר 2020
איור אפשרי של קמפילוגנתואידס.
**קמפילוגנתואידס** (שם מדעי: *Campylognathoides*; משמעות השם: "לסת מעוקלת") הוא סוג נכחד של פטרוזאור פרימיטיבי שהתקיים ביורה התחתון לפני 182 מיליון שנה. המאובנים שלו התגלו בגרמניה בחבל וירטמברג. בתחילה התגלו רק ממצאים של שברי כנף אך בהמשך התגלו ממצאי שלדים במצב מוצלח יותר. ממצאים נוספים התגלו ברחבי אירופה ובהודו.

בסוג זה נכללים 3 מינים, כשמין נוסף מוטל בספק וכנראה שמבוסס על שרידי דגים:

* Campylognathoides zitteli, תואר ב-1894
* Campylognathoides liasicus, תואר ב-1858
* Campylognathoides" indicus, תואר ב-1974

פטרוזאור זה היה קטן יחסית ובתחילה נקרא פטרודקטיל, אף שלא היה קרוב אליו. הוא היה קרוב יותר לפטרוזאורים פרימיטיביים כמו הרמפורינקוסיים ששגשגו במשך היורה ובייחוד לדוריגנתוס, אך היה בעל מאפיינים מפרידים כמו גולגולת קצרה וחזקה יותר. היה לו זנב ארוך, כנפיים עטויות קרומי עור דקים ולסתות מלאות שיניים שעזרו לתפוס דגים חלקלקים. מוטת כנפיו נעה בין 1.8 ל-3 מטרים, בהתאם למין.

קישורים חיצוניים
----------------

ויקישיתוף מדיה וקבצים בנושא **קמפילוגנתואידס** בוויקישיתוף
* קמפילוגנתואידס, באתר האנציקלופדיה של החיים (באנגלית)
* קמפילוגנתואידס, באתר GBIF (באנגלית)
**ריבית הפריים** (באנגלית: **Prime Rate**) היא הריבית המשמשת כבסיס לתמחור עסקאות פיננסיות מסוגים שונים כגון הלוואות ופקדונות, אותה קובע כל בנק עבור עיסקות המבוצעות על ידו. ריבית הפריים היא נגזרת של הריבית שנקבעת על ידי הבנק המרכזי, בתוספת מרווח מסוים.

שיעורי הריבית אותם גובה הבנק מלקוחותיו בגין הלוואות שניתנות להם הן ריבית פריים בתוספת מרווח ("פריים פלוס %x״). המרווח נקבע ככלל על פי טיב הלקוח והסיכון שהבנק נוטל בהענקת ההלוואה. שיעורי הריבית אותם משלם הבנק בגין פקדונות הן ריבית הפריים בניכוי מרווח מסוים ("פריים מינוס %x״). תוספות הריבית עשויות להיות מושפעות גם מאופי האשראי, טיב הלקוח, והלימות ההון של הבנק.

גובה ריבית הפריים
-----------------

במרבית מדינות העולם נקבעת ריבית הפריים בפועל בהתאם לריבית שקובע הבנק המרכזי, דוגמת בנק ישראל או הבנק הפדרלי של ארצות הברית.

בישראל
------

ריבית בנק ישראל (ממנה נגזרת ריבית הפריים) היא ריבית הנקבעת על ידי בנק ישראל על-פי אמצע המרווח שבין הריבית שהוא גובה עבור הכספים שהוא מלווה לבנקים, לבין הריבית שהוא משלם על פיקדונות הבנקים אצלו.

עקרונית, כל בנק מסחרי בישראל קובע את ריבית הפריים עבור עצמו, בהתחשב בריבית בנק ישראל בתוספת מרווח אשר משקף בין היתר גם את העלות התפעולית שלו. בפועל אף על פי שכל בנק מסחרי רשאי לקבוע מרווח שונה מבנקים אחרים ובכך לקבוע ריבית פריים שונה, נכון לשנת 2023 בישראל, המרווח אצל כל הבנקים זהה ושווה ל-1.5% מעל ריבית בנק ישראל.

נכון לינואר 2024 עומדת ריבית הפריים על 6.00 אחוז.

### פרסום הריבית ושינוי ריבית הפריים בישראל

בהיעדר אירועים כלכליים הדורשים התערבות מיידית, פרסום הריבית של בנק ישראל מתבצע מידי כחודש וחצי. על סמך ריבית זו נקבעת ריבית הפריים שנכנסת לתוקפה אחרי שלושה ימי עסקים.

### דוגמאות לשימוש בריבית הפריים

* פיקדון בריבית P-3% הוא פיקדון שקלי, לא צמוד, הנושא ריבית משתנה הנגזרת מריבית הפריים, במרווח של 3 אחוז. לפיכך אם לדוגמה ריבית הפריים בבנקים עומדת על 5.75% במונחים שנתיים, אזי שיעור הריבית השנתי של הפיקדון הוא {\displaystyle \ 5.75\%-3\%=2.75\%}. אם במהלך תקופת הפיקדון ישתנה שיעור ריבית הפריים, ישתנה בהתאמה גם שיעור הריבית על הפיקדון באופן זהה לשינוי בריבית הפריים. למשל: אם המשקיע מחזיק פיקדון שבועי מתחדש, ובכל יום שישי יש בו תחנת יציאה, אך ריבית הפריים ירדה ב-0.25 נקודות האחוז ביום חמישי - עד יום רביעי תחושב הריבית בפיקדון לפי שיעור הגבוה ב-0.25 האחוז מהריבית שתחושב בפיקדון מיום חמישי ואילך.
* ריבית על אשראי בגובה P+4% משמעותה כי הבנק יגבה מהלווה ריבית משתנה לפי שיעור ריבית הפריים בתוספת סיכון של 4 אחוז. גם כאן, כל שינוי בשיעור ריבית הפריים יגזור אוטומטית שינוי בריבית על האשראי, גם אם טרם הגיע מועד התשלום. אשראי שכזה יכול להיות משיכת יתר בחשבון עובר ושב, הלוואה, משכנתא, אשראי בכרטיס אשראי, וכדומה.
* ריבית הפריים משפיעה על הלוואות הצמודות לריבית הפריים בלבד. כאשר הצפי במשק הוא כי הריבית תעלה, הלקוחות ככלל יעדיפו לקחת הלוואות בריבית קבועה ולהפקיד פיקדונות על בסיס ריבית הפריים. לעומת זאת בעת ציפייה לירידת ריבית, הלקוחות יעדיפו הלוואות בריבית הפריים ופיקדונות בריבית קבועה.

קישורים חיצוניים
----------------

* ריבית ממוצעת בסיסית בחח"ד (פריים), אתר בנק ישראל.
* אתר למנויים בלבד ערן אזרן, מי קובע מהי ריבית הפריים, ומדוע היא זהה בכל הבנקים?, באתר TheMarker‏, 17 באוגוסט 2014
* מחשבון ריבית פריים

הערות שוליים
------------

1. ↑  רונית מורגנשטרן, ‏ידע זה כוח: כך תורידו את הריבית על ההלוואה שלכם, באתר ‏מאקו‏, 2 בדצמבר 2015
2. ↑  מועדי החלטות הריבית בשנת 2023, אתר בנק ישראל
החודש העברי המקביל| חודש | בשנים |
| --- | --- |
| אלול | ה'תשע"א-ה'תשע"ג |
| אב | ה'תשע"ד-ה'תשע"ה |
| תמוז | ה'תשע"ו-ה'תשע"ח |
| סיוון | ה'תשע"ט-ה'תשפ"א |
| אייר | ה'תשפ"ב-ה'תשפ"ג |
| ניסן | ה'תשפ"ד-ה'תשפ"ו |
| אדר | ה'תשפ"ז-ה'תש"ץ |
| שבט | ה'תשצ"א-ה'תשצ"ג |
| טבת | ה'תשצ"ד-ה'תשצ"ה |
| כסלו | ה'תשצ"ו-ה'תשצ"ח |
| חשוון | ה'תשצ"ט-ה'תת"א |
| תשרי | ה'תת"ב-ה'תת"ג |

**שַׁוַאל** (בערבית: **شَوَّال**) הוא החודש העשירי בלוח השנה המוסלמי.

פירוש המילה שוואל בערבית הוא נשיאה או הרמה, והחודש נקרא כך משום שבתקופה הערבית הפגאנית, כשהחודשים היו מסודרים לפי עונות השנה, זוהי תקופת ההתעברות של הנאקות.

חודש שוואל בא לאחר חודש צום הרמדאן, ולפיכך מייחסים חשיבות מיוחדת לקביעת היום הראשון בחודש. היום הראשון של שוואל יכול לבוא לאחר היום ה-29 ברמדאן או לאחר היום ה-30 בו, לפי עדויות על ראיית מולד הירח.

שלושת הימים הראשונים בשוואל הם ימי חג, המכונים עיד אל-פיטר (عيد الفطر – חג שבירת הצום). זהו אחד משני החגים המרכזיים באסלאם.

יש מסורות מוסלמיות הממליצות לצום שישה ימים בשוואל, כמעין תוספת לצום רמדאן:

> 
> מפי אבי איוב אל-אנסארי: 'אמר הנביא, עליו השלום והתפילה: "מי שצם ברמדאן ואחר כך הוסיף עליו שישה ימים משוואל, כאילו צם עידן ועידנים"'
> 
> 
> 
> 
> המקור בערבית
> عن ابى ايوب الانصارى: إنّ النّبىّ صلّى الله عليه وسلّم قال: من صام رمضان ثمّ أتبعة ستّاً من شوال فكأنّما صام الدّهر.
> — חסר מקור מהחדית'
> 

צום ששת הימים בשוואל הוא צום רשות בלבד (صيام التطوّع), וקיומו הוא ביטוי לאדיקות דתית. אפשר לקיים אותו באופן רצוף או להפריד בין ימי הצום, והוא מתקיים לאחר חג עיד אל-פיטר.

אירועים בחודש שוואל לפי המסורת המוסלמית
---------------------------------------

* שנת 1 להג'רה - מוחמד נשא את עאישה לאישה.
* שנה 2 להג'רה - התגלה קשר לרצוח את מוחמד, שבו היו מעורבים עמיר בן והב וספואן בן אמיה.

*

קישורים חיצוניים
----------------

ויקישיתוף מדיה וקבצים בנושא **שוואל** בוויקישיתוף

הערות שוליים
------------

1. ↑  בשנה הראשונה אדר ב', באחרונה אדר א' וביניהן אדר רגיל.
2. ↑  عمير بن وهب، صفوان بن أمية

| חודשים מוסלמיים |
| --- |
| 

|  |
| --- |
| מוחרם • צפר • רבּיע אל-אוול • רבּיע א-ת'אני • ג'ומאדא אל-אוּלא • ג'ומאדא א-ת'אניה • רג'בּ • שעבּאן • רמדאן • שוואל • ד'ו אל-קעדה • ד'ו אל-חיג'ה |

 |

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: sevval

 |